PATVIRTINTA

Klaipėdos r. pedagoginės psichologinės tarnybos

direktorės 2021 m. gruodžio 28 d. įsakymu Nr. V-54

**2022 METŲ KLAIPĖDOS R. PEDAGOGINĖS**

**PSICHOLOGINĖS TARNYBOS VEIKLOS PLANAS**

Klaipėdos r. pedagoginė psichologinė tarnyba (toliau – PPT) įsteigta Klaipėdos rajono savivaldybės tarnybos 2003 m. spalio 23 d. sprendimu Nr.T11–157. Tarnyba įregistruota 2004 m. balandžio 7 d. Juridinių asmenų registre. Tarnybos veiklos sritis – švietimas, kodas 85. Tarnybos švietimo veiklos rūšys – kitas, niekur nepriskirtas, švietimas, kodas 85.59; švietimui būdingų paslaugų veikla, kodas – 85.60; bei kitos ne švietimo veiklos rūšys. Pedagoginės psichologinės tarnybos veiklą prižiūri Švietimo ir mokslo ministerija, jos įgaliotos institucijos, Savivaldybė arba Savivaldybės įgaliotos institucijos teisės aktų nustatyta tvarka. Tarnybos adresas: Kvietinių g. 30, LT–96112 Gargždai, tel. 8 688 32863.

**Klaipėdos r. pedagoginė psichologinė tarnyba** (toliau – Tarnyba) yra savivaldybės biudžetinė švietimo įstaiga. Tarnybos paskirtis – nustatyti mokinio (vaiko) asmenybės ir ugdymosi problemas, įvertinti specialiuosius ugdymosi poreikius ir nustatyti jų lygį, skirti specialųjį ugdymąsi, teikti švietimo pagalbą mokiniams (vaikams), ją koordinuoti, atskirais atvejais (kai savivaldybės vykdomoji institucija yra pavedusi Tarnybai) – teikti psichologinę pagalbą mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje.

**Tarnybos prioritetas: savalaikių, profesionalių ir veiksmingų paslaugų teikimas Klaipėdos rajono gyventojams.**

**I. TIKSLAI**

**1.1. Specialiųjų poreikių, ugdymosi problemų turinčių asmenų ugdymosi veiksmingumo ir psichologinio atsparumo didinimas.**

**1.2. Pagalbos mokiniams, tėvams (globėjams, rūpintojams), pedagogams, specialistams ir bendruomenei suteikimas, jos prieinamumas.**

**1.3. Tarnybos darbo veiklos organizavimas.**

**1.4. Tarnyboje dirbančių specialistų kvalifikacijos kėlimas, metodinės bazės stiprinimas.**

# II. UŽDAVINIAI

2.1.Surinkti duomenis apie Klaipėdos rajono ugdymo įstaigas lankančius ir švietimo pagalbą gaunančius asmenis.

2.2. Įvertinti asmens mokymosi sunkumus, raidos ypatumus bei sutrikimus, pedagogines, psichologines asmenybės ir ugdymosi problemas, mokinio (vaiko) specialiuosius ugdymosi poreikius pedagoginiu, psichologiniu, medicininiu ir socialiniu pedagoginiu aspektais, nustatyti vaiko brandumą mokyklai, prireikus, skirti specialųjį ugdymąsi.

2.3. Stiprinti mokyklos, mokytojų, tėvų (globėjų, rūpintojų) gebėjimus ugdyti specialiųjų ugdymosi poreikių, psichologinių, asmenybės ir ugdymosi problemų turinčius asmenis, formuoti teigiamas nuostatas jų atžvilgiu. Teikti psichologinę, socialinę pedagoginę, švietimo informacinę pagalbą mokiniams (vaikams), specialiąją pedagoginę pagalbą specialiųjų ugdymosi poreikių turintiems asmenims iki 21 metų. Koordinuoti švietimo pagalbos teikimą savo aptarnaujamos teritorijos mokiniams (vaikams), jų tėvams (globėjams, rūpintojams), mokytojams, kitiems švietimo įstaigos darbuotojams ir švietimo teikėjams.

2.4. Konsultuoti specialiųjų ugdymosi poreikių, psichologinių, asmenybės ir ugdymosi problemų turinčius asmenis, jų tėvus (globėjus, rūpintojus), mokytojus, specialistus, specialiosios pedagoginės pagalbos teikimo, ugdymo organizavimo, psichologinių asmenybės ir ugdymosi problemų prevencijos bei jų sprendimo klausimais, mokinius – jų polinkių ir gabumų klausimais. Teikti psichologinę pagalbą mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje, jei savivaldybės vykdomoji institucija Tarnybai yra delegavusi šią funkciją.

2.5. Teikti informacinę, metodinę ir konsultacinę pagalbą tėvams (globėjams, rūpintojams) bei švietimo įstaigoms, jų pedagoginiams darbuotojams vaiko pažinimo, specialiųjų ugdymosi poreikių, psichologinių, asmenybės ir ugdymosi problemų turinčių asmenų ugdymo bei organizavimo, įvairių specialiųjų pedagoginių, psichologinių, asmenybės ir ugdymosi problemų sprendimo, krizių valdymo klausimais, skleisti ir diegti specialiojo ugdymo, psichinės sveikatos ir psichologijos mokslo naujoves. Formuoti mokyklų bendruomenių ir visuomenės teigiamą požiūrį į specialiųjų ugdymo (-si) poreikių turinčius mokinius (vaikus) ir jų ugdymą kartu su bendraamžiais.

2.6. Ruošti ir tvarkyti dokumentaciją.

2.7. Dalyvauti kvalifikacijos kėlimo renginiuose, naujų metodikų taikymo apmokymuose ir jų standartizacijose.

2.8. Aprūpinti specialistus metodinėmis ir kitomis informacinėmis priemonėmis.

# III. STRATEGINĖ ANALIZĖ

**3.1. Strateginė analizė. 2021 m. veiklos suvestinė Priedas Nr. 1.**

|  |  |
| --- | --- |
| **STIPRYBĖS** | **SILPNYBĖS** |
| **Beveik visi specialistai turi savo darbo kabinetus, darbo vietas.**  **Metodinė pagalba mokytojams ir tėvams, švietimo pagalbos specialistams.**  **Paslaugos orientuotos į kokybę, ne kiekybę.**  **Tarpinstitucinis bendradarbiavimas.**  **Kvalifikuoti specialistai. Geras komandinis darbas ir prieinama kolegų pagalba. Darnus PPT kolektyvas.**  **Patirties sklaida rajono bendruomenei.**  **Nuolat stiprinama metodinė ir techninė tarnybos bazė.**  **Veikia Tarnybos interneto svetainė, Tarnybos feisbuko paskyroje.**  **PPT psichologai aptarnauja Gargždų ikimokyklines ir priešmokyklines vaikų grupes.**  **Lankstus darbo grafikas.**  **Pasitenkinimas darbu ir tikėjimas tuo, ką darau.**  **Platus darbo priemonių, literatūros pasirinkimas PPT.**  **Kadangi esu įdarbinta PPT tarnyboje, o ne įstaigose, kuriose dirbu, tai leidžia išlaikyti darbo ribas, neprisiimti darbo ne pagal savo kompetenciją, užtikrinti konsultacijų turinio konfidencialumą.**  **Turima kompetencija ugdant vaikų socialinius ir emocinius gebėjimus ikimokyklinio ir priešmokyklinio amžiaus vaikams.**  **Darnus bendradarbiavimas su įstaigų darbuotojais bei specialistais.**  **Ugdymo įstaigose dirbantys specialistai dirbdami komandoje. užtikrina ankstyvąją diagnostiką ir intervenciją.** | **Etatų pagal nurodytus normatyvus trūkumas. Darbo krūvis ir specialistų paslaugų poreikis yra didesnis, nei pagalbos galimybės pagal skirtus etatus.**  **Sunku užtikrinti konfidencialumą, dėl lankymosi pas psichologą.**  **Tobulintina informacijos sklaida apie Tarnybos paslaugas .**  **Nepakankamas tarpinstitucinis bendradarbiavimas.**  **Silpna tėvų motyvacija lankyti tėvystės įgūdžių lavinimo grupes, psichologo konsultacijas.**  **Kabinetai įstaigose nepritaikyti individualioms psichologo konsultacijoms / grupiniams užsiėmimas.**  **Dažnas vaikų sergamumas, pandemijos keliami iššūkiai neleidžia užtikrinti ilgalaikės psichologinės ir spec. pedagoginės pagalbos, nukenčia darbo kokybė.**  **Bendruomenės nariams trūksta konfliktų valdymo ir spendimo įgūdžių.**  **Ribotos pedagogų pasirengimas darbui su specialiųjų poreikių vaikais.**  **Nepakankamai aiški Įtraukiojo ugdymo įgyvendinimo šalyje politika.**  **Tėvai turi sunkumų dėl ribų laikymosi, skiria mažai dėmesio vaikų auklėjimui, perduoda atsakomybę už vaikų auklėjimą ugdymo įstaigai.**  **Darželiuose nėra tinkamai pritaikytų kabinetų, siekiant išlaikyti konfidencialumo izoliavimą.**  **Didelis specialiųjų ugdymosi poreikių turinčių vaikų skaičius.** |
| **GALIMYBĖS** | **GRĖSMĖS** |
| **Specialistų kvalifikacijos tobulinimas.**  **Sudėtingų pedagoginių atvejų analizės švietimo įstaigose.**  **Dalyvavimas įstaigų VGK, sudėtingų atvejų aptarimuose specialistams bei gerosios patirties sklaida.**  **Partnerystės ryšių su kitomis institucijomis, dirbančiomis su vaikais, stiprinimas.**  **Mokytojų ir tėvų kompetencijų stiprinimas, plėtojant švietėjišką veiklą.**  **Paslaugų gavėjai gauna savalaikę ir kvalifikuotą, arčiau savo gyvenamosios vietos, psichologo pagalbą.**  **Užtikrinama ilgalaikė psichologinė pagalba.**  **Ankstyva vaikų raidos ar kitų sutrikimų identifikacija bei korekcija.**  **Psichologinių tyrimų aktualiomis temomis atlikimas ir pristatymas įstaigos bendruomenei.**  **Gerėja psichologo paslaugų bei kompetencijų kokybė Gargždų ikimokyklinio ugdymo įstaigose.**  **Aktyvesnis dalyvavimas tėvų susirinkimuose tiek tiesioginiu, tiek nuotoliniu būdu.**  **Kvalifikacijos kėlimas nuotoliniu būdu atveria didesnes galimybes.**  **Ikimokyklinukų socialinių ir emocinių kompetencijų ugdymo programos ELLA įgyvendinimas darželiuose.**  **Ankstyvoji prevencija šeimoms, auginančioms ikimokyklinio amžiaus vaikus.**  **Platesnis IKT naudojimas (interaktyvios lentos panaudojimo galimybės).**  **Vaikų tėvų telkimas glaudesniam bendradarbiavimui. Grupės bendruomenių stiprinimas.**  **Papildomas aprūpinimas reikiamomis mokymo priemonėmis iš darželio lėšų.** | **Politinis, ekonominis, socialinis nesaugumas, karantininis laikotarpis.**  **Rizikos grupės vaikų gausėjimas.**  **Specialistų įstaigose nepakankamas etatų skaičius, neatitinka paslaugų poreikio.**  **Sunki klientų socioekonominė padėtis.**  **Visuomenės abejingumas vaiko emocinei gerovei.**  **Tėvų socialinės brandos stoka. Didėja vaikų tėvų reiklumas ugdytojams ir švietimo pagalbos specialistams, bet tuo pačiu, nepakankamas rūpinimasis savo vaikais.**  **Nepakankamas ugdymo įstaigų vadovų ir pedagogų dėmesys bei kompetencija specialiojo ugdymo, įtraukiojo ugdymo srityje.**  **Didėjantis, vaikų turinčių emocijų ir elgesio sutrikimų skaičius, sekina pedagogus, mažėja jų motyvacija darbui su vaikais, išeikvojami dideli emociniai ir energijos resursai šių vaikų auklėjimui, todėl mažėja paslaugų kokybė kitiems vaikams. Stebimas pedagogų perdegimo sindromas.**  **Perdėti tėvų lūkesčiai, bei elgesio ir bendravimo ribų nesilaikymas bendraujant su pedagogais, kelia įtampą ir konfliktus tarp tėvų ir pedagogų.**  **Didėja vaikų, turinčių sveikatos sutrikimų, skaičius.**  **Augantis specialiųjų ugdymosi poreikių turinčių vaikų skaičius kelia nerimą dėl kokybiško pagalbos vaikui plano įgyvendinimo.**  **Didelės laiko sąnaudos IPP aptarimui ir rengimui.**  **Dalis pedagogų menkai suinteresuoti vykdyti IPP, reikalingas nuolatinis motyvavimas.**  **Dalies pedagogų priešiškos nuostatos ir žinių trūkumas nepalankūs įtraukiojo ugdymo plėtrai.** |

# IV. TIKSLŲ REALIZAVIMO PRIEMONIŲ PLANAS

**4.1. Tikslas:** **Specialiųjų poreikių, ugdymosi problemų turinčių asmenų ugdymosi veiksmingumo ir psichologinio atsparumo didinimas.**

**4.1.1. Uždavinys:** Surinkti duomenis apie Klaipėdos rajono ugdymo įstaigas lankančius ir švietimo pagalbą gaunančius asmenis.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Tikrinti švietimo pagalbos gavėjų sąrašus, juos koreguoti, patvirtinti, paruošti statistinę informacijos išraišką, teikti rekomendacijas dėl dokumentacijos ir asmenų vertinimo ir kt.  2. Ruošti Pažymas dėl egzaminų ir PUPP pritaikymo SUP turintiems mokiniams.  3. Kartu su Švietimo ir sporto skyriaus specialistais atlikti pagalbos, spec. poreikių turintiems vaikams, kokybės stebėseną įstaigose.  4. Pateikti kiekybinę analizę „2021–2022 m. m. Švietimo pagalbos prieinamumas Klaipėdos rajone (sudarytas pagal švietimo pagalbos gavėjų sąrašą)“. Teikti siūlymus dėl etatų steigimo. | Bus surinkta informaciją, patvirtinti sąrašai dėl švietimo pagalbos asmenims suteikimo  Klaipėdos rajono ugdymo įstaigose. Bus sukaupta, išanalizuota ir įvertinta informacija apie Klaipėdos rajone gyvenančius specialiųjų ugdymosi poreikių, asmenybės ir ugdymosi problemų turinčius asmenis, jų problemas, ugdymo organizavimą, aplinkos pritaikymą bei specialiosios pedagoginės ir / ar psichologinės pagalbos teikimo veiksmingumą. | 2022-09 | J. Narkevič,  S. Zumbrickienė, V. Vaišvilaitė,  V. Daugėlienė, I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė |  |  |

**4.1.2. Uždavinys:** Įvertinti asmens mokymosi sunkumus, raidos ypatumus bei sutrikimus, pedagogines, psichologines asmenybės ir ugdymosi problemas, mokinio (vaiko) specialiuosius ugdymosi poreikius pedagoginiu, psichologiniu, medicininiu ir socialiniu pedagoginiu aspektais, nustatyti vaiko brandumą mokyklai, prireikus, skirti specialųjį ugdymąsi.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Atlikti asmenų gebėjimų psichologinius ir pedagoginius tyrimus.  2. Ruošti rekomendacijas  dėl tolimesnio asmenų ugdymo. | Bus įvertinti asmenų mokymosi gebėjimai, raidos ypatumai. Specialistai rekomenduos skirti optimalią ugdymo vietą ir formą, būdus ir metodus, prireikus rekomenduos teikti specialiąją pedagoginę, psichologinę, socialinę pedagoginę, specialiąją ir kt. pagalbą. | Nuolat | J. Narkevič,  S. Zumbrickienė, V. Vaišvilaitė,  V. Daugėlienė, I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė |  |  |

**4.2. Tikslas:** **Pagalbos mokiniams, tėvams (globėjams, rūpintojams), pedagogams, specialistams ir bendruomenei suteikimas, jos prieinamumas.**

**4.2.1. Uždavinys:** Stiprinti mokyklos, mokytojų, tėvų (globėjų, rūpintojų) gebėjimus ugdyti specialiųjų ugdymosi poreikių, psichologinių, asmenybės ir ugdymosi problemų turinčius asmenis, formuoti teigiamas nuostatas jų atžvilgiu. Teikti psichologinę, socialinę pedagoginę, švietimo informacinę pagalbą mokiniams (vaikams), specialiąją pedagoginę pagalbą specialiųjų ugdymosi poreikių turintiems asmenims iki 21 metų. Koordinuoti švietimo pagalbos teikimą savo aptarnaujamos teritorijos mokiniams (vaikams), jų tėvams (globėjams, rūpintojams), mokytojams, kitiems švietimo įstaigos darbuotojams ir švietimo teikėjams.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Atlikti asmenų gebėjimų vertinimus.Padėti plėtoti ugdymo prieinamumą, tęstinumą, pagalbą vaikui ir mokiniui. Stiprinti savalaikės diagnostikos galimybes, atlikti vaikų raidos vertinimus ikimokyklinėse įstaigose.  2. Atlikti Gabių vaikų vertinimus.  3. Atlikti gebėjimų vertinimus mokiniams pasirenkant mokymo profilį ir profesiją. Teikti informaciją apie mokymosi galimybes įgyjant profesiją.  4. Atsižvelgiant į poreikį ir užsakymus, atlikti pedagogų, tėvų apklausas ar tyrimus.  5. Vesti bendruomenei seminarus, skaityti pranešimus, skleisti pedagoginę – psichologinę informaciją, padėti spręsti konfliktines situacijas įstaigose, koordinuoti krizių valdymą ir kt. Ypatingą dėmesį skirti mokytojų padėjėjų kvalifikacijos stiprinimui.  6. Nuolat papildyti informaciją Tarnybos interneto svetainėje, Tarnybos feisbuko paskyroje.  7. Šviesti pedagogus ir specialistus naudotis PPT atliktų standartizuotų testų rezultatais, išvadomis ir rekomendacijomis ir mokinių klausimynų duomenimis mokiniams, kuriems reikia papildomos mokymosi pagalbos.  8. Gilintis į sensorinės technikos ir aplinkos pritaikymo galimybes SUP turintiems mokiniams. | Bus padedama mokykloms užtikrinti kokybišką specialiųjų ugdymosi poreikių, asmenybės ir ugdymosi problemų turinčių mokinių ugdymą ir auklėjimą.  Bus formuojamas mokyklos bendruomenės ir visuomenės teigiamas požiūris į specialiųjų poreikių, psichologinių, asmenybės ir ugdymosi problemų turinčius asmenis ir jų ugdymą kartu su bendraamžiais. | Nuolat | J. Narkevič,  S. Zumbrickienė, V. Vaišvilaitė,  V. Daugėlienė, I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė |  |  |

**4.2.2. Uždavinys**: Konsultuoti specialiųjų ugdymosi poreikių, psichologinių, asmenybės ir ugdymosi problemų turinčius asmenis, jų tėvus (globėjus, rūpintojus), mokytojus, specialistus, specialiosios pedagoginės pagalbos teikimo, ugdymo organizavimo, psichologinių asmenybės ir ugdymosi problemų prevencijos bei jų sprendimo klausimais, mokinius – jų polinkių ir gabumų klausimais. Teikti psichologinę pagalbą mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje, jei savivaldybės vykdomoji institucija Tarnybai yra delegavusi šią funkciją. Švietimo pagalbos teikimo sistemos stiprinimas ir įtraukiojo ugdymo praktikų skleidimas.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Vesti pedagogų, specialistų ir tėvų, vaikų, moksleivių individualias konsultacijas. Teikti psichologinę pagalbą mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje.  2. Atsižvelgiant į problemas ir poreikį, vesti tėvų grupines, vaikų grupines, pedagogų grupines, specialistų grupines konsultacijas.  3. Konsultuoti asmenis profesijos pasirinkimo ir jos tinkamumo klausimais ir kt.  4. Vesti sudėtingų pedagoginių atvejų analizes atsižvelgiant į įstaigų poreikius. Ypatingą dėmesį skirti įstaigų VGK poreikiams, mokytojų padėjėjams, teikti švietėjišką -metodinę pagalbą rengiant individualius pagalbos, elgesio valdymo planus asmenims turintiems SUP. Sekti suteikiamų paslaugų kokybę įstaigose.  5. Skleisti informaciją apie PPT veiklą, paslaugas ir interneto svetainę švietimo įstaigas lankančių moksleivių tėvams bei pedagogams. 6. Ypatingą dėmesį skirti krizinių situacijų prevencijai, intervencijai ir postvecijai.  7. Esant poreikiui vesti metodines-konsultacines PPT dienas švietimo įstaigose.  8. Kuruoti ir koordinuoti visų įstaigose dirbančių specialistų ir mokytojų padėjėjų veiklą. Rinkti ir analizuoti informaciją, teikti rekomendacijas dėl darbo kokybės, teikiamų paslaugų gerinimo ir kt. | Bus suteiktos konsultacijos ir rekomendacijos tėvams (globėjams, rūpintojams), vaikams, mokytojams ir specialistams.  Dalyvaujant ikimokyklinių įstaigų tėvų, pedagogų ir bendruomenių susirinkimuose, bus skaitomi pranešimai, vedamos konsultacijos, aptariami ir sprendžiami sudėtingi ir kriziniai atvejai. | Nuolat | J. Narkevič,  S. Zumbrickienė, V. Vaišvilaitė,  V. Daugėlienė,  I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė |  |  |

**4.2.3. Uždavinys:** Teikti informacinę, metodinę ir konsultacinę pagalbą tėvams (globėjams, rūpintojams) bei švietimo įstaigoms, jų pedagoginiams darbuotojams vaiko pažinimo, specialiųjų ugdymosi poreikių, psichologinių, asmenybės ir ugdymosi problemų turinčių asmenų ugdymo bei organizavimo, įvairių specialiųjų pedagoginių, psichologinių, asmenybės ir ugdymosi problemų sprendimo, krizių valdymo klausimais, skleisti ir diegti specialiojo ugdymo, psichinės sveikatos ir psichologijos mokslo naujoves.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Vesti susirinkimus, seminarus, diskusijas, grupes, mokymus pedagogams, specialistams ir tėvams, vaikams, atvejo analizės aptarimus, mokinių tėvams, pedagogams, mokytojų padėjėjams ir specialistams. Atlikti tyrimus. Rengti PPT Metodines-konsultacines dienas įstaigose, Atvirų durų dienas PPT. Akcijas.  Numatytos veiklos:   * 1. Supervizijų grupė mokytojų padėjėjams;   2. Savipagalbos grupė tėvams, auginantiems įvairiapusius raidos sutrikimus turinčius vaikus;   3. Vaikų užimtumo grupė, kai jų tėvai dalyvaus savipagalbos grupėje;   4. Meno terapijos grupė paaugliams;   5. Tėvystės įgūdžių lavinimo grupė „Laiptai, Kartu gali būti lengva“;   6. Praktinis užsiėmimas įstaigos darbuotojams „Streso įveikos įgūdžių ugdymas pasitelkiant meno terapiją“;   7. Edukaciniai užsiėmimai vaikams su šunimi ikimokyklinėje švietimo įstaigoje;   8. Ikimokyklinio ir priešmokyklinio amžiaus vaikų emocinio intelekto lavinimo grupės: užsiėmimai vaikams pagal programą „ELLA“; Marburgo dėmesio koncentracijos ir hiperaktyvaus elgesio intervencinės programos pratybos;   9. Paskaita mokytojų padėjėjams „Mokytojo padėjėjo vaidmuo ugdymo įstaigoje“;   10. Seminaras mokytojų padėjėjams ,,Sensorinės sistemos įtaka mokymuisi“;   11. Pranešimas švietimo pagalbos specialistams ,,Individualaus pagalbos ir elgesio intervencijos plano svarba“;   12. Paskaita tėvams ir mokytojų padėjėjams „Vaiko kalbos raida iki 2 m.“;   13. Paskaita tėvams ir mokytojų padėjėjams „Vaiko kalbos raida nuo 2 iki 5 m.“;   14. Pranešimas logopedų ir specialiųjų pedagogų metodinio būrelio pasitarime „Nauji teisės aktai. Į ką svarbu atkreipti dėmesį“;   15. Kuruoti jaunus švietimo pagalbos specialistus;   16. Diskusija, apskritas stalas “Efektyvios kompleksinės pagalbos teikimas ikimokykliniame amžiuje”.  1. Atlikti psichologinius tyrimus įstaigose:    1. Atlikti kuruojamo darželio įtraukiojo ugdymo nuostatų ir įgyvendinimo ikimokykliniame ir priešmokykliniame ugdyme pedagogų anketinę apklausą;    2. Atlikti naujai atėjusių vaikų adaptacijos darželyje tyrimą;    3. Atlikti kuruojamo darželio mikroklimato tyrimą;    4. Atlikti apklausą ,,Klaipėdos r. ugdymo įstaigose dirbančių mokytojų padėjėjų vaidmuo įtraukiajame ugdyme“;    5. Atlikti tyrimą „Mokinių, turinčių įvairiapusių raidos sutrikimų, ugdymo(-si) ypatumai Klaipėdos rajone“;    6. Bendradarbiauti atliekant gabių vaikų atrankas mokyklose   CFT 20-R.   1. Rengti naujas programas ir dalyvauti jas įgyvendinant. Siūlyti ir padėti vykdyti švietimo įstaigoms prevencines programas. Dalyvauti įtraukiojo ugdymo pasiruošimui ir įgyvendinimui. Stiprinti pedagogų ir pagalbos specialistų bendradarbiavimo gebėjimus.   Kviesti Šiaulių PPT specialistus pristatyti „Netinkamo elgesio įvertinimo ir įveikimo“ modelį.  4. Ruošti informacinius bukletus, rašyti straipsnius, rengti metodinę medžiagą vaiko raidos psichologijos, pedagoginės ir socialinės psichologijos, psichologinių problemų prevencijos klausimais ir tolerancijos temomis.  5. Rengti įstaigų VGK bei pedagogams sudėtingų pedagoginių atvejų aptarimus.  6. Organizuoti apskrito stalo diskusijas su pagalbą teikiančiomis įstaigomis. Stiprinti tarpinstitucinį / tarpžinybinį bendravimą ir bendradarbiavimą.  7. Vykdyti informacines kampanijas, skirtas draugiškam požiūriui į autizmą ar kitą vaiko raidos sutrikimą formuoti ir visuomenės tolerancijai ugdyti. | Bus pravesti seminarai, mokymai ir skleidžiama informacija apie specialiojo ugdymo ir psichologijos mokslo naujoves ir diegimo galimybes, krizių ir stresinių, konfliktinių situacijų valdymo ypatumus ir jų sprendimo galimybes. Bus parengtos ir įgyvendintos prevencijos ir kitos programos, padedančios veiksmingiau ugdyti specialiųjų ugdymosi poreikių, psichologinių, asmenybės ir ugdymosi problemų turinčius asmenis, padės sumažinti specialiosios pedagoginės pagalbos poreikį, išvengti psichologinių, asmenybės ir ugdymosi problemų ar jas spręsti. Įstaigoje bus aptarti VGK darbo ypatumai, mokinių vertinimo ir dokumentacijos rengimo klausimai, pasidalinta gerąja patirtimi. Bus išsiaiškinta esama situacija ir aplinkybės Klaipėdos rajone dėl galimybių kurti savanoriškos veiklos teikiant pagalbą mokiniams projektą.  Bus pravestas tikslingas, iš anksto suplanuotas ir turintis aiškią struktūrą užsiėmimas su šunimi. Koncentruojamasi į akademinių vaikų pasiekimų, socialinių įgūdžių bei kognityvinių funkcijų gerinimą, kūrybingumo skatinimą. Siekiama didinti motyvaciją mokytis, toleranciją, bendradarbiauti, mokyti tam tikrų įgūdžių SUP turinčius vaikus.  Bus apklausti Klaipėdos rajono ugdymo įstaigose dirbantys mokytojų padėjėjai, išanalizuota situacija, kiek vaikų / mokinių tenka padėjėjui, su kokiais sunkumais susiduria, ar gauna informacijos iš mokytojų, specialistų, ar yra supažindinami ir įtraukiami į individualaus pagalbos plano įgyvendinimą ir kt.  Bus siekiama kartu su VGK komandomis įstaigose susitikimų metu išspręsti sunkumus, problemas, susijusias su SUP turinčių mokinių įvertinimu, ugdymu ir individualios pažangos vertinimu Klaipėdos r. ugdymo įstaigose.  Bus siekiama efektyvios kompleksinės pagalbos teikimo ikimokykliniame amžiuje, aptariant, kaip efektyviai organizuoti pagalbą ir padėti SUP turintiems mokiniams.  Bus pradėta vykdyti gabių vaikų atranka, ypač gabūs vaikai gaus jų poreikius atitinkantį ugdymą. | Nuolat | J. Narkevič,  S. Zumbrickienė, V. Vaišvilaitė,  V. Daugėlienė, I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė |  |  |

**4.3. Tikslas:** **Tarnybos darbo veiklos organizavimas.**

**4.3.1. Uždavinys:** Dokumentų rengimas.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Rengti Metinį veiklos planą. | Bus numatyta metinė Tarnybos veikla ir jos kryptys. | 2023-01 | J. Narkevič |  |  |
| 2. Tarnybos darbuotojams rengti savo metinius veiklos planus. | Tarnybos specialistai numatys savo metines veiklos kryptis. | 2023-01 | J. Dirgėlaitė,  S. Zumbrickienė, V. Vaišvilaitė,  V. Daugėlienė, I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė |  |  |
| 3. Ruošti direktorės metinės veiklos ataskaitą. | Bus pateikta informacija apie atliktą veiklą. | 2023-01 | J. Narkevič |  |  |
| 4. Tarnybos darbuotojams ruošti savo metinės veiklos ataskaitas. | Bus pateikta informacija apie atliktą veiklą, atliekama SWOT (situacijos analizė). | 2022-12 | J. Dirgėlaitė,  J. Narkevič,  S. Zumbrickienė, V. Vaišvilaitė,  V. Daugėlienė, I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė |  |  |
| 5. Rengti specialiųjų ugdymosi poreikių įvertinimo ir specialiosios pedagoginės pagalbos skyrimo dokumentus. | Bus užtikrintas sklandus ir kokybiškas specialiųjų ugdymosi poreikių asmenų įvertinimas Tarnyboje. Vaiko gerovės komisijos pirmininkė spec. pedagogė, logopedė Vyginta Vaišvilaitė koordinuos komisijos veiklą. | Nuolat | J. Narkevič,  S. Zumbrickienė, V. Vaišvilaitė,  V. Daugėlienė, I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė |  |  |
| 6. Tvarkyti Tarnyboje vedamų bylų nomenklatūrą. Vykdyti asmens duomenų apsaugos įstatymo įgyvendinimą. | Esant reikalui bus koreguojama įstaigos bylų nomenklatūra ir tvarkomas Tarnybos archyvas. | Nuolat | J. Dirgėlaitė,  D. Kuzminskienė,  J. Narkevič,  S. Zumbrickienė, V. Vaišvilaitė,  V. Daugėlienė, I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė |  |  |

**4.4. Tikslas: Tarnyboje dirbančių specialistų kvalifikacijos kėlimas, metodinės bazės stiprinimas.**

.

**4.4.1.** **Uždavinys:** Dalyvauti projektuose:

- Nacionalinės švietimo agentūros įgyvendinamas projektas „Įtraukiojo ugdymo galimybių plėtra, I etapas“ Nr. 09.2.1-ESFA-V-707-03-0001“;

- Klaipėdos rajono savivaldybės visuomenės sveikatos rėmimo specialiosios programos projektas „Socialinio ir emocinio ugdymo programų įgyvendinimas mokyklose“;

- Tarnyba dalyvauja A. spektro mokyklų tinkle;

- Lietuvos sveikatos mokslų universiteto Biomedicininio tyrimo projekte „Įtraukusis ugdymas ankstyvojoje vaikystėje: vaikų elgesio valdymo modeliavimas“ (Nr. S-DNR-20-3).

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Dalyvauti rengiamuose kvalifikacijos kėlimo kursuose, seminaruose, mokymuose, podiplominėse studijose.  2. Dalyvauti rengiamose tyrimų metodikų standartizacijose.  3. Kelti specialistų kvalifikaciją apmokant specialistus dirbti su naujomis diagnostinėmis ir korekcinėmis metodikomis, statistinėmis programomis.  4. Dalyvauti supervizijose. | Pagerės specialiosios pedagoginės psichologinės pagalbos teikimas Klaipėdos rajono savivaldybės gyventojams. Metodikų pagalba specialieji vaikų ugdymosi poreikiai, psichologinės problemos bus įvertintos laiku ir kokybiškai, parengtos tinkamos rekomendacijos dėl tolesnio ugdymo ir ugdymo programų pritaikymo. Pagerės vaikų ir jaunuolių ugdymo kokybė bei mokytojų motyvacija ugdyti problemų turinčius vaikus ir jaunuolius. | Nuolat | J. Dirgėlaitė,  D. Kuzminskienė,  J. Narkevič,  S. Zumbrickienė, V. Vaišvilaitė,  V. Daugėlienė, I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė | Savivaldybės lėšos | NŠA, projektų lėšos |

**4.4.2. Uždavinys:** Aprūpinti specialistus vertinimo, korekcijai skirtomis priemonėmis bei kitomis informacinėmis priemonėmis.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Įsigyti specialiąją literatūrą, specialiųjų metodikų ir priemonių (asmenų konsultavimui, elgesio atpažinimui ir korekcijai). | Bus užtikrintas informacijos kaupimas ir jos sklaida bendruomenei. Pagerės darbo kokybė ir paslaugų prieinamumas. | Nuolat | J. Dirgėlaitė,  J. Narkevič,  S. Zumbrickienė, V. Vaišvilaitė,  V. Daugėlienė, I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė | Savivaldybės lėšos | NŠA, projektų lėšos |
| 2. Bendradarbiauti su savivaldybės vykdomąja institucija, Tarpinstitucinio bendradarbiavimo koordinatoriumi, Nacionaline švietimo agentūra, kitų savivaldybių Švietimo pagalbos tarnybomis, Švietimo centrais, švietimo įstaigomis, Vaiko teisių apsaugos ir įvaikinimo institucijomis, asmens sveikatos priežiūros įstaigomis, savivaldybės Visuomenės sveikatos biuru, institucijomis ar organizacijomis, kurios teisės aktų nustatyta tvarka turi teisę kreiptis į Tarnybą dėl duomenų pateikimo, kitomis švietimo pagalbos įstaigomis ir organizacijomis, atvejų vadybininkais.  Aktyvinti tarpinstitucinį / tarpžinybinį bendradarbiavimą, informacijos perdavimą. | Padidės Tarnybos darbo kultūra ir darbo kokybė, pagerės tarpusavio bendradarbiavimas su ugdymo įstaigomis, NŠA, ŠMSM ir kt., teikiamos pagalbos efektyvumas ir operatyvumas, sustiprės tarpinstitucinis bendradarbiavimas. | Nuolat | J. Narkevič,  S. Zumbrickienė, V. Vaišvilaitė,  V. Daugėlienė, I. Krikščiūnienė,  R. Ignatjevienė,  E. Strazdauskienė,  T. Imbrasienė,  I. Tammi-Leistrumienė |  |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**